open-index/open-wikipedia-markdown huggingface dataset:
Denys–Drashin oireyhtymä

**Denys–Drashin oireyhtymä** on harvinainen geneettinen häiriö, jossa yhdistyvät munuaistauti (jatkuva proteinuria tai nefroottinen oireyhtymä), Wilmsin tuumori ja urogenitaalialueen poikkeavuudet.

Denys–Drashin oireyhtymään liittyvä munuaistauti ilmenee yleensä ensimmäisten elinkuukausien aikana. Tyypillisesti varhaislapsuudessa alkava nefroottinen oireyhtymä johtaa loppuvaiheen munuaissairauteen 1–15 vuoden sisällä. Jopa 90 %:n Denys–Drash-oireyhtymää sairastavista on arvioitu sairastuvan Wilmsin tuumoriin, joka on harvinainen munuaissyövän muoto. Oireyhtymästä kärsivillä miehillä ulkoiset sukupuolielimet eivät näytä selkeästi miehen eivätkä selkeästi naisen sukupuolielimiltä tai näyttävät naisen sukupuolielimiltä. Karyotyypin 46,XY henkilöillä esiintyy muun muassa hypospadiaa ja piilokiveksisyyttä. Oireyhtymää sairastavilla naisilla sukupuolielimet ovat kuitenkin yleensä normaalisti kehittyneet, ja naisilla saatetaankin todeta vain erillinen nefroottinen oireyhtymä. Noin 10 %:lla oireyhtymää sairastavista on munuaisissa ja virtsateissä sellaisia synnynnäisiä anomalioita kuin hevosenkenkämunuainen, kahden virtsanjohtimen lähteminen yhdestä munuaisesta, urogenitaalisinus tai vesikoureteraalinen refluksi. Kohonnut verenpaine on Denys–Drashin oireyhtymässä yleinen.

Denys–Drashin oireyhtymä johtuu mutaatioista WT1-geenissä. Se periytyy autosomissa vallitsevasti, mutta johtuu useimmiten de novo -mutaatioista eli uusista geenimuutoksista ilman aiempaa sukuhistoriaa. Denys–Drashin oireyhtymän tarkasta yleisyydestä ei ole tietoa. Erotusdiagnostiikassa voidaan huomioida WAGR-oireyhtymä, Frasierin oireyhtymä, Meachamin oireyhtymä, suomalaistyyppinen synnynnäinen nefroosi, idiopaattinen nefroottinen oireyhtymä ja diffuusi mesangiaalinen skleroosi. Denys–Drashin oireyhtymän ennuste vaihtelee laajasti. Useimmat sairastuneet ovat kuitenkin eläneet aikuisikään. Keskeisiä kuolleisuuden aiheuttajia ovat olleet munuaisten vajaatoiminta ja levinnyt Wilmsin tuumori.

## Lähteet
Emely de Heus

**Emely de Heus** (s. 10. helmikuuta 2003) on alankomaalainen autourheilija. Hän kilpailee nykyään F1 Academy -sarjassa. Hän on aiemmin kilpaillut W Series -sarjassa sekä Formula 4 -luokan Espanjan ja Yhdistyneiden Arabiemiirikuntien sarjoissa.

## Lähteet

## Aiheesta muualla
* Interview: W Series-debutante De Heus aast op podiumplekken
Léna Bühler

**Léna Bühler** (s. 9. heinäkuuta 1997) on sveitsiläinen autourheilija. Hän kilpailee nykyään F1 Academy -sarjassa. Hän on aiemmin kilpaillut Formula 3 -luokan Formula Regional European Championship -sarjassa sekä Formula 4 -luokan Espanjan ja Yhdistyneiden Arabiemiirikuntien sarjoissa.

## Lähteet

## Aiheesta muualla
* Léna Bühler: Vom Kart in die Formel 4 
* Léna Bühler veut "tout donner" pour ses débuts en Formule 4
Robert Virves

**Robert Virves** (s. 8. heinäkuuta 2000) on virolainen ralliautoilija. 

## Ura
Virves voitti Junior WRC -sarjan mestaruuden vuonna 2022. Hän voitti Latvian juniorisarjan mestaruuden vuonna 2019 ja Viron juniorisarjan mestaruuden vuonna 2020. Hänen kartanlukijanaan toimii Sander Pruul. Virves sijoittui kolmanneksi WRC2-luokassa Puolan MM-rallissa kaudella 2024. Akropolis-rallissa Virves ajoi saman ajan kuin Sami Pajari, jolloin WRC2-luokan voitto ratkaistiin ensimmäisen erikoiskokeen voiton perusteella Sami Pajarille.

Viron rallissa 2025 Virves ajoi WRC2-luokan voittoon, joka on hänelle ensimmäinen WRC2-sarjassa. Edellinen WRC2-sarjassa kilpailun voittanut virolainen kuljettaja on Karl Kruuda vuonna 2014. Suomen rallissa 2025 Virves ajoi kolmanneksi WRC2-luokassa.

Kaudella 2026 Virves voitti WRC2-luokassa Safari-rallissa ja sijoittui kokonaiskilpailussa viidenneksi.

## Lähteet
Luettelo Suomen kotimuseoista

Tämä on luettelo Suomen kotimuseoista. 

## Museot

## Kuvagalleria

Tiedosto:The birthplace Lepikon Torppa of the finnish president Urho Kekkonen.jpg|Urho Kekkosen synnyinkoti  Pielavedellä.
File:Suviranta (Järvenpää) 01.jpg|Eero Järnefeltin kotimuseo Järvenpäässä
Tiedosto:tarvaspaa-1.jpg|Akseli Gallen-Kallelan ateljee Espoossa
File:Ahola (Järvenpää).jpg|Juhani Ahon kotimuseo Tuusulassa
File:Ainola (Järvenpää).jpg|Jean Sibeliuksen kotimuseo Järvenpäässä
File:Aleksis Kiven kuolinmökki IMG 2897 C.JPG|Aleksis Kiven kotimuseo Tuusulassa
Tiedosto:Frugård2.JPG|Adolf Erik Nordenskiöldin kotimuseo Mäntsälässä
File:Erkkola 04.JPG|J.H.Erkon kotimuseo Tuusulassa
File:Ida Aalberg -museo, ratamestarin talo.jpg|Ida Aalberg  museo Janakkalan Leppäkoskella
Tiedosto:Kalela.jpg|Akseli Gallen-Kallelan ateljee Ruovedellä
Tiedosto:Kallioniemi.jpg|Kalle Päätalon kotimuseo Taivalkoskella
File:Kotkaniemen päärakennus Svinhufuvdin kotimuseo Luumäki.jpg|P. E. Svinhufvudin kotimuseo Luumäellä
File:Louhisaari.JPG|Carl Gustaf Emil Mannerheim  kotimuseo Askaisissa
File:Mannerheiminmuseo.jpg|Carl Gustaf Emil Mannerheim  kotimuseo Helsingissä
File:Johannes Linnankoski's youth home 1.jpg|Johannes Linnankosken kotimuseo Askolassa
File:Paavo Nurmi Museum.jpg|Paavo Nurmen kotimuseo Turussa
File:Alvar Aallon kotitalo.jpg|Alvar Aallon kotimuseo Helsingissä
Kuva:Hameenlinna Sibelius House 1.jpg|Sibeliuksen kotimuseo  Hämeenlinnassa
Tiedosto:Halosenniemi.jpg|Pekka Halosen kotimuseo Tuusulassa
File:Palsa-museo.jpg|Kalervo Palsan kotimuseo Kittilässä
Tiedosto:Lönnströmin kotimuseo.jpg|Teresia ja Rafael Lönnströmin kotimuseo Raumalla
File:Villa Kokkonen.jpg|Joonas Kokkosen kotimuseo Järvenpäässä
Tiedosto:Miinan mokki.jpg|Miina Lönnrotin kotimuseo Sammatissa
Kuva:Paikkarin torppa 2016.jpg|Elias Lönnrotin kotimuseo Sammatissa 
File:Visavuori1.JPG|Emil Wikströmin kotimuseo Sääksmäellä
File:TamminiemenhuvilavillaEkudden.JPG|Urho Kekkosen kotimuseo Helsingissä
File:Villa Hvittorp 05.2013.jpg|Eliel Saarisen kotimuseo Kirkkonummella
File:Porvoo RunebergHaus.JPG|Runebergin  kotimuseo Porvoossa
Luka Milivojević

**Luka Milivojević** (s. 7. huhtikuuta 1991 Kragujevac, Serbian ST, Jugoslavia) on serbialainen jalkapalloilija, pelipaikaltaan keskikenttäpelaaja. Hän edustaa Yhdistyneissä arabiemiirikunnissa Shabab Al Ahli Clubia. Hän on pelannut aiemmin kotimaansa lisäksi Belgian, Kreikan ja Englannin pääsarjoissa. Hän on pelannut Serbian maajoukkueessa 39 ottelua vuosina 2012–2020.

Milivojević edusti kotimaassaan Radnički Kragujevacia, Radia ja tammikuusta 2012 heinäkuuhun 2013 Belgradin Punaista tähteä. Hän voitti Serbian cupin vuonna 2012. Kaudella 2013–2014 hän pelasi Belgiassa Anderlechtin joukkueessa ja voitti Belgian liigamestaruuden. Syyskuussa 2014 Milivojević siirtyi Kreikkaan Olympiakoksen joukkueeseen ja pelasi siellä tammikuuhun 2017 saakka, ensimmäisen kauden lainasopimuksella. Hän voitti kolme kertaa Kreikan liigamestaruuden. Vuonna 2015 hän voitti Kreikan cupin ja teki tuolloin seitsemässä cup-ottelussa neljä maalia. Hän pelasi Serbian Superliigassa 85 ottelua, joissa hän teki kymmenen maalia, Belgian liigassa 19 ottelua tekemättä maaleja ja Kreikan Superliigassa 62 ottelua, joissa hän teki 11 maalia.

Milivojević siirtyi tammikuussa 2017 englantilaisseura Crystal Palaceen, jossa hän pelasi kesään 2023 saakka. Hän pelasi kaudella 2017–2018 Valioliigassa 36 ottelua ja teki niissä kymmenen maalia. Seuraavalla kaudella hän pelasi täydet minuutit joukkueensa kaikissa 38 valioliigaottelussa ja teki 12 maalia, joista kaksi lokakuussa Arsenalia vastaan. Hän pelasi kaikkiaan 183 valioliigaottelua ja teki niissä 28 maalia. Liigacupissa hän teki yhden maalin elokuussa 2022. Hän toimi myös joukkueen kapteenina mutta sai kahtena viimeisenä kautenaan melko vähän peliaikaa.

Milivojević pelasi Mestarien liigassa 13 ottelua ja Eurooppa-liigassa yhdeksän ottelua.

Milivojević pelasi Serbian maajoukkueessa ensimmäisen kerran marraskuussa 2012 ystävyysottelussa Chileä vastaan. Hän pelasi kaikkiaan 39 maaottelua, joista 13 ottelua kuului MM-karsintaan, kahdeksan ottelua EM-karsintaan, yksi ottelu kansojen liigaan ja kaksi ottelua vuoden 2018 MM-kilpailuihin. Hän pelasi avauskokoonpanossa 30 kertaa. Hän pelasi viimeisen maaottelunsa lokakuussa 2020 Kansojen liigassa Unkaria vastaan. Hän teki maaotteluissaan yhden maalin, lokakuussa 2017 MM-karsintaottelussa Itävaltaa vastaan.

## Lähteet
Christophersen

**Christophersen** on seuraavien henkilöiden sukunimi:

* Henning Christophersen (1939–2016), tanskalainen poliitikko
* Solveig Christov (oik. *Christophersen*, 1918–1984), norjalainen kirjailija
* Wilhelm Christophersen (1832–1913), norjalainen diplomaatti
Talviuniversiadit 1968

**V Talviuniversiadit** järjestettiin Itävallan Tirolissa pääpaikkana Innsbruck 21.–28. tammikuuta 1968. Pikaluistelun, taitoluistelun ja jääkiekon kilpailut käytiin Innsbruckissa, jääkiekon yksi ottelu Feldkirchissä, murtomaahiihto Seefeldissä, mäkikisa Absamissa ja alppihiihto Innsbruckin ympäristössä alpeilla.

## Urheilulajit
Kilpailuissa jaettiin mitaleja 23 eri urheilulajissa.

(Suluissa oleva numero kertoo lajin kilpailutapahtumien määrän)
* Alppihiihto (5)
* Jääkiekko (1)
* Maastohiihto (4)
* Taitoluistelu (3)
* Yhdistetty (1)
* Mäkihyppy (1)
* Pikaluistelu (4)

## Osallistujamaat

## Mitalitaulukko

### Viitteet
Brevik

**Brevik** on entinen Norjan kunta ja vuodesta 1964 osa Porsgrunnin kuntaa. Siellä oli noin 2&nbsp;100 asukasta vuonna 2020. Brevikissä on muun muassa kalkkilouhos, Norcemin sementtitehdas ja Diplom-Isin jäätelötehdas.


Brevik komm.svg|Brevikin vaakuna.
Stathelle og Brevik.jpg|Grenlandsbrua-silta yhdistää Brevikin ja Bamblen kunnassa sijaitsevan Stathellen.
Town of Brevig (JW Edy plate 33).jpg|Brevik John William Edyn akvatintassa vuodelta 1800.
Brevik jernbanestasjon hovedfasade - mot veien.jpg|Rautatieasema.


## Tunnettuja henkilöitä
* Cort Adeler (1622–1675), amiraali

## Lähteet

## Aiheesta muualla
Taina Rantanen

**Taina Tuulikki Rantanen** (s. 1959 Tampere) on gerontologian ja kansanterveyden professori Jyväskylän yliopistossa. Hän tutkii muun muassa vanhenemisen vaikutuksia toimintakykyyn, liikkumiseen ja aktiivisuuteen. Rantanen oli mukana perustamassa Jyväskylän ja Tampereen yliopiston yhteistä Gerontologian tutkimuskeskusta (GEREC) ja toimi sen johtajana 2014–2015.

Rantanen on saanut Schildtin palkinnon (2016), pohjoismaisen gerontologian Sohlbergin palkinnon (2018) ja Jyväskylän yliopiston myöntämän Tieteellisen tiedon julkistamispalkinnon (2013) sekä Tieteellinen läpimurto -palkinnon (2021). Rantanen kutsuttiin Suomalaisen Tiedeakatemian jäseneksi keväällä 2022.

Rantanen on julkaissut 350 alkuperäisjulkaisua, useita kirjan lukuja ja ammatillisia sekä yleistajuisia kirjoituksia. Hän on saanut muun muassa Euroopan tutkimusneuvoston (ERC) viisivuotisen Advanced Grantin (2016–2021), Suomen Akatemian rahoitusta eri projekteihin (2000–2022) ja opetus- ja kulttuuriministeriön rahoitusta useisiin liikuntatieteellisiin tutkimusprojekteihin (1985–2024).

Rantanen on Professoriliiton Jyväskylän paikallisosaston varapuheenjohtaja, Professoriliiton valtuuskunnan jäsen ja useiden gerontologian alan tieteellisten lehtien toimituskunnan jäsen.

## Lähteet

## Aiheesta muualla
* Taina Rantanen Jyväskylän yliopiston Converis-tutkimustietojärjestelmässä
*
Wilhelm Christophersen

**Wilhelm Christopher Christophersen** (15. joulukuuta 1832 Brevik – 26. heinäkuuta 1913 Kristiania) oli norjalainen diplomaatti ja Norjan ulkoministeri vuosina 1908–1910.
## Lähteet

## Aiheesta muualla
Tiedoston poistaminen

**Tiedoston poistaminen** on tietokoneissa tehtävä operaatio, jossa tiedosto poistetaan. Useimmat käyttöjärjestelmät siirtävät tiedoston ensin roskakoriin, jossa lopullisen poiston voi tehdä. Kun tiedosto lopullisesti poistetaan, niin tiedostojärjestelmään laitetaan sen kohdalle merkintä, joka tarkoittaa että tila on vapaata. Tiedoston tiedot poistuvat lopullisesti kuitenkin vasta kun vapaan tilan päälle laitetaan uutta tietoa. Poisto tehdään yleensä kiintolevyn tilan vapauttamisen vuoksi.
Dakar-ralli 1984

**Pariisi-Dakar-ralli 1984** (myös *Pariisi-Algiers-Dakar*) oli 6. Dakar-ralli, joka ajettiin 1. tammikuuta 1984 ja 20. tammikuuta 1984 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Algerian, Nigerin, Ylä-Voltan, Norsunluurannikon, Sierra Leonen, Guinean ja Senegalin alueella.

Kilpailuun ilmoittautui 427 kilpailijaa, joista 313 oli autoja tai kuorma-autoja, ja 114 moottoripyörää. Kilpailun maaliin pääsi 148 ajoneuvoa, joista 98 oli autoja tai kuorma-autoja, ja 50 moottoripyöriä.

Yleiskilpailun voitti kaksikko René Metge/Dominique Lemoyne Porsche 911:sta. Moottoripyörien kategorian voitti Gaston Rahier BMW:llä. Kuorma-autojen kategorian voitti kaksikko Lalleu/Durce Mercedeksellä.

## Lähteet
Dakar-ralli 1983

**Pariisi-Dakar-ralli 1983** (myös *Pariisi-Algiers-Dakar*) oli 5. Dakar-ralli, joka ajettiin 1. tammikuuta 1983 ja 20. tammikuuta 1983 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Algerian, Nigerin, Ylä-Voltan, Norsunluurannikon, Malin, Mauritanian ja Senegalin alueella.

Kilpailuun ilmoittautui 385 kilpailijaa, joista 253 oli autoja tai kuorma-autoja, ja 132 moottoripyörää. Kilpailun maaliin pääsi 123 ajoneuvoa, joista 94 oli autoja tai kuorma-autoja, ja 29 moottoripyöriä.

Autojen kategorian voitti kaksikko Jacky Ickx/Claude Brasseur Mercedes 280 GE:llä. Moottoripyörien kategorian voitti Hubert Auriol BMW:llä. Kuorma-autojen kategorian voitti kolmikko Groine/De Saulieu/Malferiol Mercedeksellä.

Ranskalainen moottoripyöräilijä Jean-Noël Pineau kuoli kilpailussa törmäyksessä sotilasajoneuvon kanssa.

## Lähteet
Dakar-ralli 1982

**Pariisi-Dakar-ralli 1982** (myös *Pariisi-Algiers-Dakar*) oli 4. Dakar-ralli, joka ajettiin 1. tammikuuta 1982 ja 20. tammikuuta 1982 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Algerian, Malin ja Senegalin alueella.

Kilpailuun ilmoittautui 385 kilpailijaa, joista 233 oli autoja, 129 moottoripyörää ja 23 kuorma-autoja. Kilpailun maaliin pääsi 127 ajoneuvoa, joista 94 oli autoja ja 33 moottoripyöriä.

Autojen kategorian voitti kolmikko Claude Marreau/Bernard Marreau Renaultilla. Moottoripyörien kategorian voitti Cyril Neveu Hondalla. Kuorma-autojen kategorian voitti kolmikko Groine/De Saulieu/Malferiol Mercedeksellä.

Hollantilainen moottoripyöräilijä Bert Oosterhuis kuoli kilpailun aikana.

## Lähteet
Dakar-ralli 1981

**Pariisi-Dakar-ralli 1981** (myös *Pariisi-Algiers-Dakar*) oli kolmas Dakar-ralli, joka ajettiin 1. tammikuuta 1981 ja 20. tammikuuta 1981 välisenä aikana. Kilpailun lähtöpaikka oli Pariisissa Ranskassa (Trocadéro) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Algerian, Malin, Ylä-Voltan, Norsunluurannikon ja Senegalin alueella.

Kilpailuun ilmoittautui 291 kilpailijaa, joista 170 oli autoja, 106 moottoripyörää ja 15 kuorma-autoja. Kilpailun maaliin pääsi 91 ajoneuvoa, joista 60 oli autoja, 28 moottoripyöriä ja 3 kuorma-autoa.

Autojen kategorian voitti kaksikko Metge/Giroux Range Roverilla. Moottoripyörien kategorian voitti Hubert Auriol BMW:llä. Kuorma-autojen kategorian voitti kolmikko Villette/Gabrielle/Voillerau Alm-Acmatilla.

## Lähteet
Jono

**Jono** on joukko peräkkäin järjestykseen asettuneita henkilöitä, jotka odottavat pääsyä johonkin kohteeseen. Jonossa liikutaan vähitellen eteenpäin kunnes tulee oma vuoro. Jonoja on usein esimerkiksi julkisissa toimitiloissa kuten myymälöissä.

Suomalaiset tunnetaan laajasti lojaaleina jonottajina. Sanotaan, että he kokevat eräänlaista yhteenkuuluvuuden tunnetta jonottamalla. Muun muuassa Saksassa asiallinen jonottaminen on huomattavasti harvinaisepaa.

## Lähteet
Jääkiekko talviuniversiadeissa 1968

**Vuoden [[Talviuniversiadit 1968|1968 talviuniversiadien]] jääkiekkoturnaus** pelattiin Innsbruckissa 19.-25. tammikuuta 1968. Paikkana oli Innsbruckin olympiahalli. Tosin yksi peleistä pelattiin Feldkirchissä. Turnaukseen osallistui kuusi joukkuetta eli Itävalta, Kanada, Neuvostoliitto, Ruotsi, Suomi ja Tšekkoslovakia.

## Sarja - lopputilanne ja ottelut

## Parhaat pelaajat
Maalivahti: Pavel Wohl (Tšekoslovakia)
Puolustaja: Aleksei Makarov (Neuvostoliitto)
Hyökkääjä: Vladimir Jurzinov (Neuvostoliitto)

## Mitalistijoukkueiden pelaajat

## Lähteet
*Universiadit - 1967-1968 
*1968- Ice Hockey  - 5th Winter Universiade in Innsbruck
*Jääkiekon tilastotieteilijäin foorumi (käännetty venäjästä)
Eberechi Eze

**Eberechi Oluchi Eze** (s. 29. kesäkuuta 1998 Lontoo) on englantilainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Arsenalia ja on pelannut Englannin A-maajoukkueessa vuodesta 2023.

## Seurajoukkueura
Eze pelasi Arsenalin, Fulhamin, Readingin ja Millwallin juniorijoukkueissa kunnes siirtyi Queens Park Rangersiin vuonna 2016. Hän pääsi pelaamaan edustusjoukkueessa ensimmäisen kerran tammikuussa 2017 FA Cupin ottelussa Blackburn Roversia vastaan mutta avasi liigauransa lainasopimuksella kakkosliigassa Wycombe Wanderersin joukkueessa kauden 2017–2018 alkupuoliskolla pelaamalla 20 ottelua ja tekemällä viisi maalia. Kauden jälkipuoliskolla hän pelasi mestaruussarjassa QPR:n joukkueessa 16 ottelua ja teki niissä kaksi maalia. Kaudella 2018–2019 Eze pelasi 42 mestaruussarjaottelua ja teki niissä neljä maalia. Seuraavalla kaudella hän pelasi joukkueensa kaikki 46 mestaruussarjaottelua avauskokoonpanossa ja teki niissä 14 maalia.

Eze siirtyi elokuussa 2020 Valioliigassa pelaavaan Crystal Palaceen. Hän pelasi kaudella 2020–2021 liigassa 34 ottelua ja teki niissä neljä maalia. Kauden lopussa ilmenneet akillesjänneongelmat pitivät hänet poissa kentiltä seuraavan kauden alussa, ja hän pelasi koko kauden aikana vain 13 liigaottelua, joissa hän teki yhden maalin. Kaudella 2022–2023 hän pelasi joukkueensa kaikki 38 valioliigaottelua, joissa hän oli 30 kertaa avauskokoonpanossa ja teki kymmenen maalia. Kaudella 2023–2024 hän pelasi 27 valioliigaottelua ja teki niissä 11 maalia. Kaudella 2024–2025 hän pelasi 34 valioliigaottelua, joista 31:ssa hän oli avauskokoonpanossa. Hän teki kahdeksan maalia ja antoi kahdeksan maalisyöttöä. Palacen voittamassa FA Cupissa hän pelasi viisi ottelua ja teki neljä maalia, joista viimeinen oli voittomaali loppuottelussa Manchester Cityä vastaan. Kaudella 2025–2026 Eze ehti pelata Crystal Palacessa yhden valioliigaottelun. Hän oli myös voittamassa Community Shieldiä elokuussa 2025.

Elokuussa 2025 Eze siirtyi Arsenaliin 67,5 miljoonan punnan siirtosummalla. Hän allekirjoitti Arsenalin kanssa 4+1-vuotisen sopimuksen. Eze teki uransa ensimmäisen hattutempun 23. marraskuuta 2025 valioliigaottelussa Tottenham Hotspuria vastaan, jonka Arsenal voitti lukemin 4–1.

## Maajoukkueura
Eze pelasi Englannin alle 20- ja alle 21-vuotiaiden maajoukkueissa. Hän pelasi alle 21-vuotiaiden EM-kilpailuissa 2021 joukkueensa kaikki kolme ottelua ja teki maalin Kroatiaa vastaan. Hän pelasi ensimmäisen A-maaottelunsa kesäkuussa 2023 EM-karsinnassa Maltaa vastaan. Hän kuului hopeaa saavuttaneeseen Englannin joukkueeseen EM-kilpailuissa 2024 ja pelasi viidennen A-maaottelunsa tullessaan vaihdosta kentälle EM-kilpailujen toisessa alkulohko-ottelussa Tanskaa vastaan. Hän tuli vaihdosta kentälle myös neljännesvälierässä Slovakiaa ja puolivälierässä Sveitsiä vastaan. Ensimmäisen maaottelumaalinsa hän teki MM-karsintaottelussa Latviaa vastaan maaliskuussa 2025. Hän on pelannut tammikuun 21. päivään 2026 mennessä kaikkiaan 16 A-maaottelua.

## Yksityiselämä
Ezen vanhemmat ovat kotoisin Nigeriasta. Hän on etniseltä taustaltaan igbo.

## Lähteet
Tähkäsääski

**Tähkäsääski** (*Sitodiplosis mosellana*) on äkämäsääskien (Cecidomyiidae) heimoon kuuluva sääskilaji. Aikuinen tähkäsääski on 1,5–2,5 millimetrin mittainen ja väriltään sitruunankeltainen. Lajin toukat ovat pari millimetriä pitkiä, ja niiden väri vaihtelee vaaleasta oranssinpunaiseen. Syksyllä toukat pudottautuvat maahan ja ryömivät multaan talvehtimaan. Tähkäsääsket talvehtivat koteloina maassa noin 5–10 cm:n syvyydessä, josta ne nousevat keväällä pintaan. Sääsket aikuistuvat tehoisan lämpösumman saavutettua arvon 400.

Tähkäsääski on vehnän tuholainen. Sen vioittamista jyvistä pahimmillaan puolet voi surkastua vioituksesta, jolloin vioittuneet jyvät jäävät surkastuneiksi ja niiden laatu jää heikoksi. Toukat vioittavat kukkapohjaa ja kehittyvää jyvää liuottamalla sitä sylkensä avulla.

Tähkäsääsken torjunnassa voidaan käyttää puinnin jälkeistä olkien polttamista, viljelyalueen vaihtelua ja kemialliseen torjuntaan sopivia pyretroideja esimerkiksi tehoaineina esfenvaleraatti (Sumi Alpha) tai alfa-sypermetriini (Fastac). 
 
## Lähteet

## Aiheesta muualla
* Taxonomy – ''Sitodiplosis mosellana'', UniProt 
* Semiochemicals of ''Sitodiplosis mosellana'', the Orange wheat blossom midge, PheroBase
Cheick Doucouré

**Cheick Oumar Doucouré** (s. 8. tammikuuta 2000 Bamako) on malilainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Crystal Palacea ja on pelannut Malin maajoukkueessa vuodesta 2018.

Doucouré siirtyi kotimaastaan ranskalaisseura Lensiin helmikuussa 2018. Hän nousi Lensin edustusjoukkueeseen kaudella 2018–2019. Hän pelasi kahdella ensimmäisellä kaudella Ligue 2:ssa 48 ottelua ja teki niissä kolme maalia. Kausilla 2020–2022 hän pelasi Ligue 1:ssä 67 ottelua ja teki niissä kolme maalia. Hän siirtyi kesällä 2022 englantilaisseura Crystal Palaceen, jossa hän pelasi kaudella 2022–2023 Valioliigassa 34 ottelua, kaikki avauskokoonpanossa. Kaudella 2023–2024 hän ehti pelata 11 valioliigaottelua ennen kuin joutui marraskuun lopulla tulleen akillesjänteen repeämän vuoksi olemaan loppukauden sivussa. Kaudella 2024–2025  hän pelasi 13 valioliigaottelua, joista avauskokoonpanossa neljä peliä. Hänen kautensa päättyi polvivammaan tammikuun loppupuolella.

Doucouré pelasi Malin alle 17-vuotiaiden maajoukkueessa ikäluokan MM-kilpailuissa 2017 joukkueen sijoittuessa neljänneksi. Hän pelasi ensimmäisen A-maaottelunsa marraskuussa 2018 Afrikan-mestaruuskilpailujen karsinnassa Gabonia vastaan. Afrikan-mestaruuskilpailuissa 2019 hän pääsi kentälle vaihdosta yhdessä ottelussa. Kaikkiaan häm on 17. kesäkuuta 2025 mennessä pelannut 13 A-maaottelua, joista yhdeksässä hän on ollut avauskokoonpanossa.

## Lähteet
Dakar-ralli 1980

**Pariisi-Dakar-ralli 1980** (myös *Pariisi-Algiers-Dakar*) oli toinen Dakar-ralli, joka ajettiin 1. tammikuuta 1980 ja 23. tammikuuta 1980 välisenä aikana. Kilpailun lähtöpaikka oli Pariisissa Ranskassa (Trocadéro) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Algerian, Malin, Mauritanian, Nigerin, Ylä-Voltan ja Senegalin alueella.

Kilpailuun ilmoittautui 216 kilpailijaa, joista 116 oli autoja, 90 moottoripyörää ja 10 kuorma-autoja. Kilpailun maaliin pääsi 81 ajoneuvoa, joista 49 oli autoja, 25 moottoripyöriä ja 7 kuorma-autoa.

Autojen kategorian voitti kaksikko Kotulinsky/Luffelman Volkswagenilla. Moottoripyörien kategorian voitti Cyril Neveu Yamahalla. Kuorma-autojen kategorian voitti kolmikko Ataquat/Boukrif/Kaoula Sonacomella.

## Lähteet
Lähettiläs liemessä

**Lähettiläs liemessä** (tv-esityksessä **Tohelointia kerrakseen**, *Carlton-Browne of the F.O.*) on Jeffrey Dellin ja Roy Boultingin yhdessä käsikirjoittama ja ohjaama brittiläinen komediaelokuva vuodelta 1958. Diplomaattiaiheisen satiirin pääosissa näyttelevät Terry-Thomas ja Peter Sellers.

## Juoni
Britti-imperiumista hiljattain itsenäistyneestä kuvitteellisesta Gaillardian saarivaltiosta löydetään kobolttia, ja entiset siirtomaaherrat ryhtyvät sitä saadakseen lämmittämään suhteita entisen siirtomaansa nykyhallintoon. Neuvottelujen tuloksena maa päätetään jakaa kahtia, mutta sopimustekstissä malmivarat jäävätkin brittien kannalta rajan väärälle puolelle.

## Vastaanotto
*Helsingin Sanomien* Mikael Fränti luonnehti elokuvaa miellyttävällä tavalla brittiläiseksi komediaksi, jossa uraansa aloitteleva Peter Sellers jää vielä kuivakiskoisen Terry-Thomasin varjoon.

## Lähteet

## Aiheesta muualla
*
J. C. Chandor

**Jeffrey McDonald Chandor** (s. 24. marraskuuta 1973 Morristown, New Jersey, Yhdysvallat), joka tunnetaan paremmin nimellä **J. C. Chandor**, on yhdysvaltalainen elokuvaohjaaja, -käsikirjoittaja ja -tuottaja. Hän sai parhaan alkuperäisen käsikirjoituksen Oscar-ehdokkuuden elokuvasta *[[Margin Call (elokuva)|Margin Call]]* (2011).

## Elämä

Chandor kasvoi New Yorkissa ja Lontoossa. Hän valmistui kandidaatiksi Yhdysvaltain tutkimuksesta ja elokuvatutkimuksesta College of Wooster -yliopistossa Ohiossa vuonna 1996. Hän on lisäksi opiskellut elokuvatuotantoa New Yorkin yliopistossa.

## Filmografia

## Lähteet

## Aiheesta muualla

* 
*
Kansan unioni

**Kansan unioni** (ransk. *Nouvelle Union populaire écologique et sociale*, **NUPES** tai **Nupes**, *uusi ekologinen ja sosiaalinen kansan unioni*) on ranskalainen poliittinen liittouma, jota johtaa pitkän linjan vasemmistopoliitikko Jean-Luc Mélenchon. Vasemmistoliittouma koostuu Mélenchonin ennen liittouman perustamista johtamasta vasemmistopuolueesta, sosialisteista, vihreistä ja kommunisteista. Liittouma perustettiin vuoden 2022 Ranskan presidentinvaalin jälkeen. Liittouma pyrki tekemään Mélenchonista maan pääministerin kesäkuussa 2022 järjestetyissä parlamenttivaaleissa. Parlamenttivaaleissa NUPES sijoittui toiseksi suurimmaksi.

## Lähteet
Tiiligotiikka

**Tiiligotiikka** on tiiltä rakennusaineena käyttävä goottilainen rakennustyyli. Usein tiiligotiikalla () tarkoitetaan etenkin Pohjois-Saksassa ja Itämeren maissa esiintyvää tiiliarkkitehtuuria. Lyypekin Mariankirkko on tunnetuimpia esimerkkejä tiiligotiikasta. Tiiligotiikka levisi Saksalaisen ritarikunnan mukana Baltian maihin, jossa yksi esimerkki tiiligotiikasta on Tallinnan Nigulisten kirkko.

Oman, itsenäisen ryhmänsä tiiligotiikka muodostaa Pohjois-Saksan tasangolla ja muissa eteläisen Itämeren ympärillä olevissa maissa (balttilainen ryhmä), joissa se varhaisempaan romaaniseen tyylikehitykseen liittyvänä saa tiukan, arvokkaan luonteen. Kirkkorakenteessa katedraalityyppi vaimenee muuhun saksalaiseen kirkkorakentamiseen verrattuna porvarillisen yksinkertaiseksi. Suosittu kirkkomuoto on hallirakenne, josta triforiumit häviävät ja jossa säästäen jäsennellyt, pyöreät tai monisivuiset pilarit usein kannattavat tähtiholvia. Raskaat, nelikulmaiset tornirungot päättyvät korkeisiin kahdeksansivuisiin tornikekoihin, jotka aina ovat puusta. Kevyiden holvien vuoksi tukijärjestelmä vähemmän tärkeänä yksinkertaistuu tai, kuten ikkunoiden ruusustokin, usein kokonaan puuttuu. Sistersiläinen tasapäätteinen kuori on yleinen.

Täysin koruttomana tämä balttilainen tiiligotiikka ei ajan oloon kuitenkaan pysynyt, vaan käyttämällä lasitettuja muototiiliä, tummia tiilinauhoja sekä rappausta paikoitellen (esimerkiksi seinäkomeroiden, korkeiden räystäsfriisien ja umpigallerioiden pohjissa) pyritään luomaan hiekkakiviveistosten kanssa kilpailevaa dekoratiivista komeutta. Etenkin päädyt muodostuvat maalauksellisen runsaiksi. Tyylin varhaisempia töitä on Lyypekin 1270–1310 basilikaksi rakennettu Mariankirkko. Muita tyyliä edustavia merkittäviä kirkkoja on esimerkiksi Lüneburgissa, Rostockissa, Wismarissa, Stralsundissa ja Doberanissa. Lisäksi tyyliä edustavat Lyypekin ja Stralsundin raatihuoneet, Saksalaisen ritarikunnan Malborkin linna Puolassa, Lyypekin Holstentor ja Stendalin Uenglinger Tor ja monet muut sekä useat kirkolliset ja maalliset rakennukset Pohjois-Saksassa, Baltiassa, Tanskassa, Etelä-Ruotsissa, Alankomaissa ja Belgiassa.

Tiiligotiikassa käytettyjä  tiiliä:

Ziegelmauer.jpg|Tiiliseinän "munkkilimitys"	
Formstein1.JPG|Muototiili	
Germany Luebeck townhall bricks (detail).JPG|Lasitettu tiili	
Formstein glasiert.JPG|Musta lasitus muototiilessä


## Lähteet
*Jokinen, Teppo ja Honkala, Liisa: Arkkitehtuurin sanakirja. WSOY 2000. 
### Viitteet

## Aiheesta muualla
Perola (muuripata)

**Perola** on suuri raudasta tai messingistä valmistettu kulho tai astia, jota voidaan käyttää esimerkiksi korkin valmistuksessa, kalastajien verkkojen värjäämisessä, sianruoan keittämisessä, silkkikotelon lämmittömisessä lankatehtaissa tai suurten määrien ruoan valmistamisessa.

## Historia ja käyttö
Perola muurattiin tiiliseinään, joka oli noin metrin korkeudessa tulipesästä. Tulipesä, jonne johtivat tiiliset portaat, olivat perolan alla. Perolaa ympäröi kahden metrin korkuinen seinä, johon oli kiinnitetty tanko, josta roikkui köysi. Tämä mahdollisti korkin hallinnan perolan sisällä. Savupiippu johti tulipesästä ylös seinän yläpuolelle, ja joskus oli olemassa erityinen aukko polttopuun tuomista varten.

Perolaa käytettiin laajalti korkkiteollisuudessa.Henkilö, joka kiehutti korkkipannuja perolassa, kutsuttiin "bullidoriksi". Tämä oli erikoisammatti, joka vaati taitoa. Bullidorin tehtäviin kuului myös tulen sytyttäminen tulipesään, korkinippujen valmistaminen ja kypsän korkin varastointi sopivaan tilaan.

Perolat olivat käytössä Kataloniassa 1700-luvulta alkaen ja niiden käyttö väheni 1950-luvulla, kun korkkiteollisuus alkoi keskittyä suurille tehtaille. Monet perolat poistettiin käytöstä ja niiden metalli myytiin. Nykyään jäljellä on vain joitakin perolan rakenteita, usein huonossa kunnossa tai tuhoutuneena.

## Kulttuurinen merkitys
Perolan roolia yhteisössä on kuvattu esimerkiksi kappaleessa "Tango de la perola" Se kuvaa perolan monipuolista käyttöä kyläyhteisössä. Suomalaisessa kulttuurissa vastaava esine on esimerkiksi saunan muuripata tai suuret keittoastiat, joita käytetään yhteisön ruokailujen järjestämisessä.

## Lähteet
Perola

**Perola** voi tarkoittaa muun muassa:

## Sukunimi
* Kaarina Perola (o.s. *Hänninen*, s. 1944), suomalainen teatteriohjaaja ja näyttelijä
* Markus Perola (s. 1966), suomalainen lääkäri ja tutkimusprofessori

## Tulisija
* Perola, muuripata, suuri raudasta tai messingistä valmistettu kulho tai astia.
Tinapaperi

**Tinapaperi** eli **lehtitina** tai **stannioli** (<  = tina) on hyvin ohueksi levyksi valssattua tinaa. Lehtitinan paksuus on noin 0,1–0,3 millimetriä. Aiemmin tinapaperi sisälsi usein myös vähän vaskea tai lyijyä.

Tinapaperia käytetään muun muassa käärepaperina, kun säilytetään helposti kuivuvia aineita. Sitä on käytetty myös amalgaamipeilien valmistukseen. Tinapaperia käytettiin ennen toista maailmansotaa yleisesti. Tinapaperi voi antaa makua elintarvikkeeseen, jos sitä käytetään kääreenä.

Tinapaperilla tarkoitetaan nykyisin yleensä alumiinifoliota, joka on halvempaa. Alumiinifolion käyttöä puoltaa myös se, ettei se tinapaperin tavoin sisällä haitallisia epäpuhtauksia kuten lyijyä. Jätelajittelussa tinapaperin oikea paikka on metallinkeräys.

## Katso myös
* Lehtimetalli

## Lähteet
Pohjoismaiset hiihtolajit talviuniversiadeissa 1968

**Pohjoismaiset hiihtolajit [[Talviuniversiadit 1968|vuoden 1968 talviuniversiadeissa]]** kilpailtiin Innsbruckin ympäristössä Tirolissa..

## Miesten hiihto

Suomalaismenestys:
15 km: 15. Kari Nikkinen, 20. Raimo Kallio, 26. Keijo Muukka

## Naisten hiihto

## Miesten yhdistetty

## Miesten mäkihyppy

Suomalaismenestys:
14. Jukka Anttolainen, 17. Martti Suhonen, 27. Niilo Halonen

## Lähteet
* WU Statistics 1960-2015_FISU.pdf 

### Viitteet
Robertsin oireyhtymä

**Robertsin oireyhtymä** on erittäin harvinainen oireyhtymä, joka aiheuttaa hidastuneen pituuskasvun ja erilaisia epämuodostumia. Lähes puolilla oireyhtymään kuuluu myös kehitysvamma.

Robertsin oireyhtymän yhteydessä esiintyviä epämuodostumia pään ja kaulan alueella ovat mikrokefalia, poskiluun ja nenän vajaakehittyneisyys, silmien ulospäin pullistuminen ja etäinen sijainti toisistaan, kaihi, leuan ja korvien pienuus sekä huuli- ja suulakihalkio. Mikrokefalia on usein ollut vaikea-asteisempi oireyhtymästä kärsivillä pojilla kuin saman diagnoosin saaneilla tytöillä. Myös raajoissa esiintyy poikkeavuuksia, joista oleellisin on fokomelia, jossa raajat jäävät hyvin lyhyiksi. Etenkin kädet voivat olla molemminpuolisesti surkastuneet; sormissa ja varpaissa voi esiintyä erilaisia poikkeavuuksia, kuten peukaloiden alikehittyneisyys tai puuttuminen. Robertsin oireyhtymään liittyy lisäksi sydämen epämuodostumia, munuaisten kystisyyttä, ihon hemangioomia ja peniksen tai klitoriksen poikkeuksellinen suurikokoisuus.

Robertsin oireyhtymä periytyy peittyvästi autosomissa ja johtuu kromosomin 8 ESCO2-geenin mutaatiosta. Oireyhtymän hoito on oireenmukaista ja voi sisältää esimerkiksi kirurgiaa sekä fysio-, puhe- ja toimintaterapiaa. Oireyhtymään liittyy usein huono ennuste. Osa potilaista kuolee jo varhain sydämen ja munuaisten epämuodostumien johdosta, mutta lievemmästä taudinkuvasta kärsivät voivat saavuttaa aikuisuuden. Robertsin oireyhtymän kuvasi ensimmäisenä vuonna 1919 John Bingham Roberts. Oireiston taustalla oleva geenimuutos saatiin selville vuonna 1995. Tapauksia on maailmanlaajuisesti tullut tietoon vähemmän kuin 150 (2023).

## Lähteet
Sandhoffin tauti

**Sandhoffin tauti** on lysosomaalinen kertymäsairaus, joka aiheuttaa etenevän hermostorappeuman. Tauti johtuu kromosomin 5 HEXB-geenin mutaatiosta ja periytyy peittyvästi autosomissa.

Sandhoffin taudista tunnetaan lapsuudessa, nuoruudessa ja aikuisiällä alkavat tautimuodot. Lapsuusiässä alkavassa tautimuodossa kehitys on normaalia 3–6 ensimmäisen elinkuukauden ajan. Ensimmäisenä oireena voi olla ataksia tai dystonia, ja lapsen oireisto on nopeasti etenevä. Muita Sandhoffin taudin oireita ovat etenevä motorinen ja älyllinen heikkeneminen, syömisvaikeudet, yleinen heikkous, sokeutuminen, hepatomegalia, splenomegalia ja makrokefalia. Potilaiden kasvonpiirteitä on kuvattu "nukkemaiseksi". Sandhoffin taudin oireet ovat hyvin lähellä Tay–Sachsin taudin oireita. Sandhoffin tautia sairastavaa tutkittaessa voidaan huomata virtsan korkea oligosakkaridipitoisuus ja usein verkkokalvon kirsikanpunaiset pilkut. Myöhemmin puhkeavissa tautimuodoissa oirekuva on erittäin vaihteleva.

Jos Sandhoffin taudin oireet alkavat varhaislapsuudessa, sairastuneella on korkea riski kuolla jo neljänteen ikävuoteen mennessä, monesti hengitystieinfektion seurauksena. Elinajanodote kuitenkin vaihtelee huomattavasti taudin alkamisiän ja yksilöllisen taudinkuvan mukaan. Sairauden hoito on oireenmukaista, sillä parannuskeinoa ei tunneta. Euroopassa Sandhoffin taudin yleisyydeksi on arvioitu 1/130&nbsp;000, ja tautia pidetään yhtä yleisenä miehillä ja naisilla. Konrad Sandhoff kuvasi mukaansa nimetyn sairauden ensimmäisenä vuonna 1968.

## Lähteet
Frynsin oireyhtymä

**Frynsin oireyhtymä** on monia epämuodostumia aiheuttava geneettinen oireyhtymä. Epämuodostumia esiintyy varsinkin kasvoissa, raajoissa, palleassa, keuhkoissa, aivoissa ja sydämessä. Oireyhtymästä kärsivät selviytyvät harvoin ensimmäistä elinkuukauttaan pidempään. Oireyhtymä periytyy peittyvästi autosomissa. 

Frynsin oireyhtymään liittyvät sille tyypilliset kasvonpiirteet. Raajoissa ja kasvoissa todetaan monenlaisia epämuodostumia. Suulakihalkio on todettu puolilla ja huulihalkio neljänneksellä potilaista. Oireyhtymälle luonteenomainen piirre on palleatyrä, johon usein liittyy keuhkojen alikehittyneisyys. Aivoissa tyypillisiä poikkeavuuksia ovat aivokammion laajentuma, hydrokefalia, Dandy–Walkerin epämuodostuma ja aivokurkiaisen puuttuminen. Frynsin oireyhtymään on liittynyt 40 %:lla potilaista sydämen eteisten väliseinän puutos. Lisäksi 10 %:lla on todettu kammion väliseinän puutos ja 10 %:lla aortan poikkeavuus. Frynsin oireyhtymään on liittynyt myös hengitysteiden, ruoansulatuskanavan, virtsa- ja sukupuolielinten, lihasten ja luuston epämuodostumia.

Frynsin oireyhtymän varhainen kuolleisuus on korkea eikä potilaiden kasvusta ja psykomotorisesta kehityksestä ole paljon tietoa. Oireyhtymän ennustetta kuitenkin määrittävät siihen liittyvien epämuodostumien laajuus ja vaikeusaste; jos palleaongelmia ei ole, ennuste on parempi. On kuvattu yli vuoden ikäisiksi eläneitä potilaita, joilla on ollut eriasteisia neurologisia ongelmia. Harvinaisina on ilmennyt lievempiä taudinkuvia, joissa lapsi on jopa oppinut kävelemään ja ymmärtämään puhetta. 

Frynsin oireyhtymän kuvasi ensimmäisenä Jean-Pierre Fryns vuonna 1979 kahdella kuolleena syntyneellä siskoksella. Esiintyvyyden on arvioitu olevan elävinä syntyneillä 1/14&nbsp;000. Synnynnäisestä palleatyrästä kärsivistä 4–10 %:n on arvioitu kärsivän Frynsin oireyhtymästä.

## Lähteet
Eleanor

**Eleanor** () on englanninkielinen naisen etunimi. Se on muunnelma oksitaaninkielisestä nimestä Alienòr. Nimeä ensimmäisenä kantaneen Eleonoora Akvitanialaisen väitetään ensin saaneen nimekseen äitinsä mukaan Aenòr ja sitten kutsumanimekseen *alia Aenòr* ’toinen Aenòr’.

Suomessa etunimi Eleanor on vuoteen 2023 mennessä annettu yhteensä alle 456 naiselle ja alle viidelle miehelle.

## Tunnettuja Eleanor-nimisiä

* Eleanor of Aquitaine (; 1122–1204), Ranskan ja Englannin kuningatar ja Akvitanian herttuatar
* Eleanor of Castile (; 1241–1290), Englannin kuningatar
* Eleanor of Provence (; 1223–1291), Englannin kuningatar

* Eleanor Alberga (s. 1949), jamaikalainen säveltäjä ja pianisti
* Eleanor Boardman (1898–1991), yhdysvaltalainen näyttelijä
* Eleanor Catton (s. 1985), uusiseelantilainen kirjailija ja käsikirjoittaja
* Eleanor Columbus (s. 1989), yhdysvaltalainen näyttelijä
* Eleanor Coppola (1936–2024), yhdysvaltalainen elokuvantekijä ja käsitetaiteilija
* Eleanor Farjeon (1881–1965), englantilainen kirjailija
* Eleanor Fortescue-Brickdale (1872–1945), englantilainen taidemaalari
* Eleanor Garatti (1909–1998), yhdysvaltalainen uimari ja olympiavoittaja
* Eleanor Helin (1932–2009), yhdysvaltalainen tähtitieteilijä
* Eleanor Hibbert, *Victoria Holt* (1906–1993), brittiläinen kirjailija
* Eleanor Holm (1913–2004), yhdysvaltalainen uimari
* Eleanor Jarman (1904–?), yhdysvaltalainen vankikarkuri ja ryöstäjä
* Eleanor Logan, *Elle Logan* (s. 1987), yhdysvaltalainen soutaja
* Eleanor Marx (1855–1898), saksalais-brittiläinen kirjailija, aktivisti ja kääntäjä
* Eleanor Holmes Norton (s. 1937), yhdysvaltalainen poliitikko
* Eleanor Parker (1922–2013), yhdysvaltalainen näyttelijä
* Eleanor Patterson (s. 1996), australialainen korkeushyppääjä
* Eleanor H. Porter (1868–1920), yhdysvaltalainen kirjailija
* Eleanor Powell (1912–1982), yhdysvaltalainen näyttelijä ja tanssija
* Eleanor Marie Robertson, *Nora Roberts* (s. 1950), yhdysvaltalainen kirjailija
* Eleanor Roosevelt (1884–1962), yhdysvaltalainen ihmisoikeusaktivisti ja diplomaatti sekä Yhdysvaltain ensimmäinen nainen
* Eleanor Sokoloff (1914–2020), yhdysvaltalainen pianopedagogi ja pianisti
* Eleanor Tomlinson (s. 1992), englantilainen näyttelijä ja laulaja

Kuvitteellisia henkilöitä:

* Eleanor, hahmo Franz Ferdinandin laulussa *[[Eleanor Put Your Boots On]]*
* Eleanor Abernathy, *Hullu kissanainen*, suuren kissalauman kanssa elävä vanhahko nainen tv-sarjassa *[[Simpsonit]]*
* Eleanor Rigby, hahmo The Beatlesin laulussa *[[Eleanor Rigby]]*
* Eleanor Rigby, hahmo elokuvassa *[[The Disappearance of Eleanor Rigby]]*
* Eleanor Shellstrop, hahmo televisiosarjassa *[[The Good Place]]*

## Lähteet
Pikaluistelu talviuniversiadeissa 1968

Vuoden **[[Talviuniversiadit 1968|1968 talviuniversiadien]] pikaluistelutapahtumat** kilpailtiin Innsbruckissa.

## Miesten pikaluistelu
Matthew–Woodin oireyhtymä

**Matthew–Woodin oireyhtymä** on geneettinen oireyhtymä, joka aiheuttaa molemminpuolisen anoftalmian eli silmättömyyden tai harvemmin mikroftalmian eli pienisilmäisyyden. Lisäksi siihen kuuluu vaihteleva yhdistelmä muita oireita, kuten keuhkojen vajaakehittyneisyys tai puuttuminen, palleatyrä tai pallean kohoasento ja sydämeen ja verisuoniin liittyviä puutteita.

Matthew–Woodin oireyhtymä johtaa yleensä varhaiseen kuolemaan, ja vain hyvin harvojen lasten on raportoitu eläneen pidempään kuin muutaman vuoden. Elossa olevilla on havaittu kehitysvamma. Matthew–Woodin oireyhtymän esiintyvyys on vähäisempi kuin yksi miljoonasta. Tauti periytyy autosomissa vallitsevasti tai peittyvästi.

## Lähteet
Lehtimetalli

**Lehtimetalli** on valssattua ja erittäin ohueksi taottua metallia tai metalliseosta.

Lehtialumiinia käytetään lehtihopean asemesta. Se on erittäin puhdasta metallia.

Lehtihopea voidaan takoa jopa 0,0002 millimetriä ohueksi levyksi, jonka läpi valo tulee vihertävänä tai keltaisenharmahtavana. Sitä käytetään välikultana, valekultauksena peilien ja kehysten kultalistoissa, jolloin kullanväri saadaan lakkavernissan avulla. Lehtihopea mustuu helposti ilmassa, jonka vuoksi sen asemesta käytetään lehtialumiinia.

Lehtikultaa on olemassa eri värivivahteita: punaista, keltaista, vihreää ja valkoista, joista punainen on kuparipitoista ja keltainen, vihreä ja valkea laji saadaan hopean avulla. Kulta voidaan takoa 0,0001 millimetrin paksuiseksi, ja sen läpi valo tulee vihreänä. Paksuin lehtikulta on nimeltään tehdaskulta. Välikulta on lehtikultaa, jonka toinen puoli on hopeaa. Valelehtikulta (tombak-lehti) on tehty vaskisinkkiseoksista. Lehtikultaa käytetään muun muassa metallin, puun ja kirjojen kultaamiseen.

Tinapaperia eli lehtitinaa eli stanniolia on valmistettu useaa eri paksuutta. Tinapaperi valmistetaan erittäin puhtaana; lyijypitoinen tinapaperi ei käy elintarvikkeiden kääreeksi. Elintarvikkeissa käytetään siksi nykyisin alumiinifoliota.

On myöskin olemassa lehtiantimonia, lehtiplatinaa ja lehtivaskea.

## Lähteet
Avatar: The Last Airbender (vuoden 2024 televisiosarja)

**Avatar: The Last Airbender** on yhdysvaltalainen Netflix-suoratoistopalveluun julkaistu näytelty seikkailusarja, joka perustuu Michael Dante DiMartinon ja Bryan Konietzkon animaatiosarjaan *[[Avatar (animaatiosarja)|Avatar]]*. Sarjan on luonut Albert Kim, ja sen pääosia esittävät Gordon Cormier, Kiawentiio, Ian Ousley, Dallas Liu, Ken Leung, Paul Sun-Hyung Lee ja Daniel Dae Kim. Toisella tuotantokaudella sarjan näyttelijäkaartiin liittyi Miya Cech.

Sarja kertoo alkuperäisen sarjan tavoin viimeisestä Tuulenkulkijasta, Aangista, jonka tehtävänä on pysäyttää yli satavuotinen sota Tulikansan ja muiden ihmisten välillä. Apuna hänellä on ystävänsä Katara ja Sokka.

Ensimmäinen tuotantokausi julkaistiin 22. helmikuuta 2024. Toinen tuotantokausi tullaan julkaisemaan 25. kesäkuuta 2026. Sarjalle on tekeillä myös kolmas tuotantokausi, joka tulee myös olemaan sarjan päätöskausi.

## Näyttelijät

### Alkuperäiset näyttelijät

#### Päärooleissa

#### Sivurooleissa

#### Muissa rooleissa

### Suomenkieliset ääninäyttelijät

## Jaksot
### Ensimmäinen tuotantokausi (2024)

|}

## Lähteet

## Aiheesta muualla
*
Ville Koski

**Ville Aleksi Jukanpoika Koski** (s. 27. tammikuuta 2002 Tuusula) on suomalainen jalkapalloilija, joka pelaa puolustajana Primera Divisiónin Deportivo Alavésissa lainasopimuksella kroatialaisesta NK Istra 1961:stä. Hän kuuluu myös Suomen jalkapallomaajoukkueeseen. 

## Ura
Tuusulassa syntynyt Koski pelasi nuorena TuPS:n ja PKKU:n juniorijoukkueissa. PKKU:ssa Koski pelasi kaudella 2018 13 ottelua Kakkosessa, mutta PKKU:n pudottua Kolmoseen kauden päätteeksi, Koski siirtyi FC Hongan organisaatioon. Hongan edustusjoukkueessa hän debytoi kaudella 2020.

Keskuspuolustajana nykyään tunnettu Koski oli alun perin pelipaikaltaan keskikenttäpelaaja, mutta Suomen poikamaajoukkeissa hänen pelipaikakseen valikoitui keskuspuolustaja. Seurajoukkuetasolla Kosken pelipaikka oli kuitenkin keskikentällä aina kaudelle 2020 asti.

Koski teki veikkausliigadebyyttinsä tultuaan viime hetkillä vaihdosta kentälle ottelussa Rovaniemen Palloseuraa vastaan syyskuussa 2020. Seuraavalla kaudella hän pelasi 17 liigaottelua ja neljä Konferenssiliigan karsintaottelua. Vuonna 2022 hän pelasi Veikkausliigassa 24 ottelua ja teki kaksi maalia. Hän voitti Liigacupin mestaruuden. Kaudella 2023 hän pelasi 21 veikkausliigaottelua ja teki yhden maalin. Konferenssiliigan karsinnoissa hän pelasi kaksi ottelua.

Kauden 2023 päätyttyä Koski allekirjoitti nelivuotisen sopimuksen kroatialaisen NK Istra 1961:n kanssa. Hän pelasi kevätkaudella 2024 Kroatian pääsarjassa 12 ottelua, joista avauskokoonpanossa yhdeksän peliä. Kaudella 2024–2025 hän pelasi 34 HNL:n ottelua, yhtä vaille kaikki avauskokoonpanossa. Seuraavalla kaudella hän oli avauskokoonpanossa kauden 18 ensimmäisessä Kroatian pääsarjaottelussa. Tammikuussa 2026 hän siirtyi loppukaudeksi lainalle Primera Divisiónin Deportivo Alavésiin.

Koski on edustanut Suomea useissa eri poikamaajoukkeissa. Alle 21-vuotiaiden maajoukkeessa hän oli vakiokasvo vuosina 2021–2025. Hän pelasi kaksi ottelua alle 21-vuotiaiden EM-kilpailuissa 2025. Koski debytoi A-maajoukkueessa talvimaaottelussa Viroa vastaan 12. tammikuuta 2023. Hän pelasi neljä ottelua avauskokoonpanossa .

## Lähteet
4-tert-butyylifenoli

**4-tert-butyylifenoli** (C10H14O) eli **p-tert-butyylifenoli** on fenolijohdannaisiin kuuluva orgaaninen yhdiste. Yhdistettä voidaan käyttää polymeerien valmistamiseen ja hapettumisenestoaineena.

## Ominaisuudet, valmistus ja käyttö
Huoneenlämpötilassa 4-tert-butyylifenoli on valkoista kiteistä ainetta. Yhdiste liukenee vain niukasti veteen ja liukoisuus kasvaa lämpötilan kasvaessa. Aine liukenee hyvin emäksiin ja orgaanisiin liuottimiin, esimerkiksi etanoliin ja dietyylieetteriin. 

4-tert-butyylifenolia valmistetaan fenolin ja isobuteenin reaktiolla, jonka katalyyttinä toimivat muun muassa rikki- tai fosforihapot, happamat zeoliitit tai ioninvaihtohartsit ja sinkkikloridi. Myös fenolin ja 2-tert-butyylifenolin tai 2,6-di-tert-butyylifenolin välistä vaihtoalkylointireaktiota käytetään.

4-tert-butyylifenolia käytetään erityisesti fenoliformaldehydihartsien valmistuksessa. Polykarbonaattien valmistuksessa 4-tert-butyylifenolia käytetään säätämään tuotteen molekyylimassaa. Yhdisteestä valmistetaan myös liimoja, hajusteissa käytettäviä yhdisteitä, emulgaattoreita ja kaliksareeneja. Kumeihin ja saippuoihin 4-tert-butyylifenolia lisätään hapettumisenestoaineeksi.

## Lähteet

## Aiheesta muualla
* International Labour Organization (ILO): para-tert-Butylphenol 
* Human Metabolome Database (HMDB): 4-tert-Butylphenol
Bernardo Bellotto

**Bernardo Bellotto** (hän käytti myös setänsä taiteilijanimeä **Canaletto**; 30. tammikuuta 1720 Venetsia – 17. lokakuuta 1780 Varsova) oli italialainen (venetsialainen) taidemaalari, joka tunnetaan tarkoista kaupunkinäkymäteoksistaan (*[[veduta]]*).

## Elämä ja ura
Bellotto polveutui taidemaalariperheestä ja opiskeli setänsä Canaletton alaisuudessa. Vuonna 1744 hän lähti matkalle Firenzeen, Vareseen, Torinoon ja Veronaan, jossa hän loi ensimmäiset itsenäiset kaupunkinäkymänsä. Vuonna 1746 Bellotto otti haltuunsa Englantiin lähteneen setänsä venetsialaisen työpajan, mutta jo vuonna 1747 hänet kutsuttiin Dresdeniin, jossa hän toimi Fredrik August I:n hovimaalarina vuodesta 1748 ja Dresdenin akatemian perspektiivin opettajana 1764–1766, lukuun ottamatta oleskelua Wienissä vuosina 1759–1760 ja Münchenissä 1761. Bellotton viimeinen luova kausi Varsovassa Stanislaus II Poniatowskin hovimaalarina (vuodesta 1770) ajoittuu vuosiin 1766–1780. 

Bellotto "pikkutarkoilla" kuvilla on jo historiallisena dokumenttina suuri arvo. Hän huolehti erityisesti oikeasta perspektiivistä käyttämällä camera obscura -menetelmää. Setänsä teoksiin verrattuna Bellotton teoksissa on voimakkaampia varjoja ja ne ovat sävyiltään ja väreiltään tummempia. Hän maalasi Dresdenin (17), Pirnan (14) ja Königsteinin (3) vedutoja kolmessa sarjassa ja niistä etsauksia. Wienissä hän teki 17 vedutaa, Münchenissä 3 ja Varsovassa 26. Lisäksi hän teki lukuisia italialaisia näkymiä, kuvitteellisia kaupunkinäkymiä ja kaksi muotokuvaa. 

Bellotton tarkkoja ja yksityiskohtaisia näkymiä Puolan pääkaupungista käytettiin toisen maailmansodan jälkeen kaupungin historiallisten osien restaurointiin.

## Teoksia

Bernardo_Bellotto,_il_Canaletto_-_Dresden_from_the_Right_Bank_of_the_Elbe,_above_the_Augustusbrücke_-_WGA01830.jpg|*Dresden Elben oikealta rannalta katsottuna*
Bernardo_Bellotto,_Widok_Warszawy_z_tarasu_Zamku_Królewskiego_-_03.jpg|*Varsova kuninkaanlinnan terassilta katsottuna*
Bernardo_Bellotto,_il_Canaletto_-_View_of_Vienna_from_the_Belvedere.jpg|*Wien, katsottuna Belvedereeltä*


## Lähteet

## Aiheesta muualla
Karvinen (vuoden 2024 elokuva)

**Karvinen** () on toukokuussa 2024 ensi-iltansa saanut yhdysvaltalainen tietokoneanimaatioelokuva, jonka on ohjannut Mark Dindal. Elokuvan ääninäyttelijöihin kuuluvat Chris Pratt, Harvey Guillén, Samuel L. Jackson, Hannah Waddingham, Ving Rhames, Nicholas Hoult, Cecily Strong, Brett Goldstein, Bowen Yang ja Snoop Dogg. 

Elokuvan alkuperäinen ensi-iltapäivämäärä oli 16. helmikuuta 2024, mutta sitä siirrettiin myöhemmäksi päivämäärälle 24. toukokuuta 2024. Suomessa elokuva sai ensi-iltansa samana päivänä.

## Ääninäyttelijät

### Suomenkielinen versio

## Lähteet

## Aiheesta muualla
*